Naptip catch dis people for Murtala Muhammad International Airport wey dey for Lagos and name where dem rescue dem, as dem dey prepare to enter one Airline.

Di airline bin no allow five of dem enter plane based on say dem bin carry only one way ticket, wey mean say dem no plan to return.

Based on wetin Naptip talk, di traffickers bin force some of di young parents to drop plenty moni for di Russia visa.

Naptip say dem catch one policeman and and another quarantine officials for di airport wey get hand for di mata and dem dey try to chook eye for di mata well well.

For di statement wey Naptip release, dem yan say, “out of di people wey dem rescue, nine be girls and one be boy”. Out of dis number, five people na Edo State people, na Delta State people, one na Imo personand di last one na Benue State im come from.